รัฐบาลไทย-ข่าวทำเนียบรัฐบาล-ปลัดกระทรวงมหาดไทย เปิดโครงการฝึกอบรมเชิงปฏิบัติการ หลักสูตร “นักขับเคลื่อนยุทธศาสตร์นำการเปลี่ยนแปลง อำเภอนำร่อง ระดับกลุ่มจังหวัด 18 อำเภอ”
วันเสาร์ที่ 6 สิงหาคม 2565
ปลัดกระทรวงมหาดไทย เปิดโครงการฝึกอบรมเชิงปฏิบัติการ หลักสูตร “นักขับเคลื่อนยุทธศาสตร์นําการเปลี่ยนแปลง อําเภอนําร่อง ระดับกลุ่มจังหวัด 18 อําเภอ”
ปลัดกระทรวงมหาดไทย เปิดโครงการฝึกอบรมเชิงปฏิบัติการ หลักสูตร “นักขับเคลื่อนยุทธศาสตร์นําการเปลี่ยนแปลง อําเภอนําร่อง ระดับกลุ่มจังหวัด 18 อําเภอ” และให้แนวทางการทํางานแบบสืบสานและถ่ายทอดจิตวิญญาณแห่งการบําบัดทุกข์ บํารุงสุข ของกระทรวงมหาดไทย
วันนี้ (6 ส.ค. 65) นายสุทธิพงษ์ จุลเจริญ ปลัดกระทรวงมหาดไทย เปิดโครงการฝึกอบรมเชิงปฏิบัติการ หลักสูตร “นักขับเคลื่อนยุทธศาสตร์นําการเปลี่ยนแปลง อําเภอนําร่อง ระดับกลุ่มจังหวัด 18 อําเภอ” ผ่านระบบ Zoom Meeting โดยมี นายอรรษิษฐ์ สัมพันธรัตน์ รองปลัดกระทรวงมหาดไทย รศ.วรวรรณ โรจนไพบูลย์ ผศ.พิเชฐ โสวิทยสกุล ที่ปรึกษาปลัดกระทรวงมหาดไทย นายบุญธรรม ถาวรทัศนกิจ ผู้อํานวยการสถาบันดํารงราชานุภาพ นายบุญลือ ธรรมธรานุรักษ์ ผู้อํานวยการสํานักบริหารการปกครองท้องที่ นางสาวอรอุมา วรแสน ผู้อํานวยการกลุ่มงานพัฒนาทรัพยากรมนุษย์ สถาบันดํารงราชานุภาพ นายอําเภอและทีมภาคีเครือข่ายของกระทรวงมหาดไทย จํานวน 900 คน ร่วมรับฟัง
นายสุทธิพงษ์ จุลเจริญ กล่าวว่า ผู้เข้ารับการฝึกอบรมเปรียบเสมือนเป็นบุคคลต้นแบบ ที่กระทรวงมหาดไทย มุ่งหวังให้เป็นต้นแบบของการทํางาน บําบัดทุกข์ บํารุงสุข ร่วมกับภาคีเครือข่าย ทั้ง 7 ภาคีเครือข่าย ได้แก่ ภาคีราชการ ภาคีผู้นําศาสนา ภาคีวิชาการ ภาคีเอกชน ภาคีประชาชน ภาคีประชาสังคม และภาคีสื่อสารสังคม ให้เข้ามามีส่วนร่วม ในการขับเคลื่อนการพัฒนาอย่างยั่งยืน โดยกระทรวงมหาดไทย มีหน่วยงานทั้งส่วนกลาง ส่วนภูมิภาค และส่วนท้องถิ่น ที่สามารถร่วมกันขับเคลื่อนภารกิจต่าง ๆ ได้ และมีบุคลากร ที่มีความรู้ ความสามารถ อยู่ในพื้นที่ 76 จังหวัด 878 อําเภอ ที่ผู้ว่าราชการจังหวัดและนายอําเภอ เป็นผู้นําทีม และเป็นผู้ที่มีความสําคัญที่สุดในการดําเนินการ เป็นโซ่คล้องเชื่อมโยงการนํานโยบายของรัฐบาล และทุกกระทรวง เพื่อนําไปสู่การปฏิบัติในพื้นที่ (Area Based) อีกทั้งยังเป็นผู้ที่ทํางานใกล้ชิดกับประชาชน ซึ่งจําเป็นต้องมีการปรับเปลี่ยนรูปแบบการทํางานเพื่อเพิ่มความเข้มข้น มุ่งมั่น โดยมีความปรารถนาอันแรงกล้า (Passion) และได้รับความไว้วางใจจากรัฐบาล ให้ไปช่วยเป็นผู้นําในท้องที่ ทําให้เกิดพลังในการขับเคลื่อน เพื่อที่จะทําหน้าที่บําบัดทุกข์ บํารุงสุขให้กับประชาชน
นายสุทธิพงษ์ จุลเจริญ กล่าวเพิ่มเติมว่า สิ่งที่สําคัญที่สุดของการฝึกอบรม คือ การปลุกไฟในตัวผู้เข้าฝึกอบรม ให้มีพลังในการขับเคลื่อนอุดมการณ์ มีแรงปรารถนาในการสร้างสรรค์สิ่งที่ดี มีจิตใจที่ฮึกเหิม กล้าตัดสินใจ เด็ดเดี่ยว มั่นคง ซึ่งแสดงออกถึงภาวะผู้นํา ที่มุ่งมั่น ทําหน้าที่บําบัดทุกข์ บํารุงสุขให้กับพี่น้องประชาชน ซึ่งเป็นเป้าหมายที่สําคัญ และในฐานะผู้นํา สิ่งที่คู่กับผู้นําอยู่เสมอ คือต้องมีทีม โดยผู้ที่มาอบรมในหลักสูตรนี้ มีผู้นําทีมเป็นท่านนายอําเภอ และทุกท่านที่ได้รับการคัดเลือกเข้าอบรมหลักสูตรนี้ โปรดภูมิใจว่าท่านคือดาวดวงเด่นของหน่วยงาน ที่ได้ถูกคัดเลือกมาแล้ว ผ่านกระบวนการ CAST (Change Agents for Strategic Transformation) เพื่อนําไปสู่การ Change for good ซึ่งเป็นอุดมการณ์ของผู้ที่มีและจิตเสียสละ มุ่งมั่น ตั้งใจ และต้องการพัฒนาคุณภาพชีวิตของประชาชน พัฒนาสภาพแวดล้อมให้มีคุณภาพ พัฒนาสังคมและประเทศชาติให้มีความยั่งยืน โดยน้อมนําศาสตร์พระราชา และทฤษฎีใหม่ของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร สนองพระปฐมบรมราชโองการของพระบาทสมเด็จพระเจ้าอยู่หัว “เราจะสืบสาน รักษา และต่อยอด และครองแผ่นดินโดยธรรมเพื่อประโยชน์สุขแห่งอาณาราษฎรตลอดไป”
“ขอเป็นกําลังใจให้ทุกท่าน ในการสร้างทีมให้เหนียวแน่น นําสิ่งที่ดีไปประยุกต์ใช้ให้เหมาะสมกับภารกิจ ตามแนวทางการทํางานแบบสืบสานและถ่ายทอดจิตวิญญาณแห่งการบําบัดทุกข์ บํารุงสุข เพื่อ Change for good และให้ยึดมั่นในอุดมการณ์เดียวกัน ในการตอบแทนคุณแผ่นดิน ช่วยเหลือพี่น้องประชาชน เพื่อพัฒนาสังคมและประเทศชาติอย่างยั่งยืนต่อไป” นายสุทธิพงษ์ฯ กล่าวในช่วงท้าย